《负谪后登干越亭作》
唐代·刘长卿

天南愁望绝，亭上柳条新。
落日独归鸟，孤舟何处人。
生涯投越徼，世业陷胡尘。
杳杳钟陵暮，悠悠鄱水春。
秦台悲白首，楚泽怨青蘋。
草色迷征路，莺声伤逐臣。
独醒空取笑，直道不容身。
得罪风霜苦，全生天地仁。
青山数行泪，沧海一穷鳞。
牢落机心尽，惟怜鸥鸟亲。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。